stanford-oval/wikipedia huggingface dataset:
טימותי טאצ'ר
קריירת היאבקות מקצועית > WWE‏ (2020–2022)

ב-2 בפברואר 2020, דווח שטאצ'ר חתם על חוזה בארגון ה-WWE ונשלח ל-WWE Performance Center. ב-15 באפריל בתוכנית NXT, טאצ'ר נחשף כשותף של מאט רידל לקרב שבו הם הגנו על אליפות הזוגות של NXT נגד חברי קבוצת The Undisputed Era (בובי פיש ורודריק סטרונג). הסיבה לציוותו של טאצ'ר בקרב הייתה מאחר שחצי מאלוף הזוגות, פיט דאן, לא היה יכול להגיע לארצות הברית עקב התפרצות מגפת הקורונה, ולכן הוא נאלץ למצוא מחליף לקרב ההגנה על התואר. בקרב זה, טאצ'ר ורידל הגנו בהצלחה על חגורות האליפות, כשלאחר הקרב בראיון מאחורי הקלעים, טאצ'ר אמר לרידל שהוא יגן עימו על חגורות האליפות עד שדאן יחזור. ב-13 במאי, טאצ'ר ורידל הפסידו את חגורות אליפות הזוגות לאימפריום (פביאן אייכנר ומרסל ברטל), זאת לאחר שטאצ'ר נטש את רידל להיאבק מולם לבדו. בקרב המרכזי של אותה התוכנית, טאצ'ר ורידל התמודדו אחד מול השני בקרב שבו רידל יצא עם ידו על העליונה, אך לאחר הקרב טאצ'ר תקף את רידל. שבועיים לאחר מכן, טאצ'ר הצליח להשיג ניצחון על פני רידל, זאת לאחר שניצח אותו כתוצאה מהכנעה טכנית במסגרת קרב פייט פיט. בלילה הראשון של הספיישל המסיבה האמריקאית הגדולה, שנערך ב-1 ביולי, טאצ'ר גבר על אוני לורקאן. שלושה שבועות לאחר מכן, טאצ'ר רשם ניצחון נוסף על לורקאן. ב-29 ביולי, טאצ'ר התמודד מול דקסטר לומיס ופין באלור בקרב משולש אשר קבע את זהות המעפיל לקרב הסולם על אליפות צפון אמריקה של NXT באירוע NXT TakeOver XXX, שבסופו לומיס ניצח. באירוע זה, שנערך ב-22 באוגוסט, טאצ'ר התמודד בקרב יחידים מול פין באלור, שבו טאצ'ר הפסיד לאחרון. בספיישל NXT Super Tuesday, שנערך ב-1 בספטמבר, טאצ'ר ניצח את ברונסון ריד כתוצאה מהכנעה. ב-16 בספטמבר, טאצ'ר כשל בניסיונו לזכות באליפות צפון אמריקה של NXT לאחר שהפסיד לאלוף, דמיאן פריסט. ב-23 בספטמבר, טאצ'ר השתתף בקרב גונטלט הדחות אשר קבע את זהות הטוען לכתר לאליפות ה-NXT, שיתמודד מול פין באלור באירוע NXT TakeOver 31. לעומת זאת, בקרב עצמו הוא הודח על ידי המנצח בקרב, קייל אוריילי. ב-11 בנובמבר, טאצ'ר גבר על דקסטר לומיס. שבועיים לאחר מכן, טאצ'ר הפסיד לקושידה. באירוע NXT TakeOver: WarGames, שנערך ב-6 בדצמבר, טאצ'ר הפסיד לתומאסו צ'אמפה. ב-23 בדצמבר, טאצ'ר הפסיד לליאון ראף. קרב הפייט פיט בין טאצ'ר לתומאסו צ'אמפה שהיה אמור להתקיים בספיישל NXT New Year's Evil ב-6 בינואר 2021 ובוטל עקב אי כשירותו של טאצ'ר, נדחה ל-20 בינואר, כשבקרב זה טאצ'ר יצא עם ידו על העליונה. ב-29 בינואר בפרק של התוכנית 205 לייב, טאצ'ר וצ'אמפה חברו אחד לשני וניצחו את טוני ניס וארייה דבארי בסיבוב הראשון של טורניר הזוגות לזכר דאסטי רודס. השניים צלחו את שלב רבע הגמר, שהתקיים ב-3 בפברואר בפרק של התוכנית NXT, כשניצחו את The Undisputed Era (אדם קול ורודריק סטרונג) וכתוצאה מכך העפילו לשלב הבא. לעומת זאת, הם הודחו מהטורניר בשלב חצי הגמר, שהתקיים שבוע לאחר מכן על ידי Grizzled Young Veterans (זאק גיבסון וג'יימס דרייק). ב-4 במאי, הם ניצחו פעם נוספת את GYV. ב-18 במאי, טאצ'ר וצ'אמפה גברו על לגאדו דל פנטסמה (חואקין ויילד וראול מנדוזה). ב-15 ביוני, טאצ'ר וצ'אמפה ניצחו את Grizzled Young Veterans בקרב טורנדו זוגות. בספיישל המסיבה האמריקאית הגדולה, שנערך ב-6 ביולי, טאצ'ר וצ'אמפה כשלו בניסיונם לזכות באליפות הזוגות לאחר שהפסידו לאלופי הזוגות, MSK (נאש קרטר ווס לי). ב-27 ביולי, טאצ'ר וצ'אמפה הפסידו בקרב זוגות לאוני לורקאן ופיט דאן. ב-24 באוגוסט, טאצ'ר הפסיד לרידג' הולנד]. ב-5 בינואר 2022, טאצ'ר שוחרר מהארגון.
אליפויות והישגים

הישגים בארגון ההיאבקות All Pro Wrestling - APW
האליפות האוניברסלית במשקל כבד של APW (פעמיים)
אליפות האינטרנט העולמית של APW (פעמיים)
הישגים בארגון ההיאבקות Championship Wrestling From Hollywood - CWFH
אליפות המורשת לזוגות של CWFH (פעם אחת)  - עם דרו גולאק
אליפות הזוגות של UWN (פעם אחת)  - עם דרו גולאק
הישגים בארגון ההיאבקות DDT Pro-Wrestling
אליפות איירון מן במשקל הבי מטאל (פעם אחת)
הישגים בארגון ההיאבקות Evolve
אליפות Evolve (פעם אחת)
אליפות פתחו את שער החופש (פעם אחת)
הישגים בארגון ההיאבקות Pacific Northwest Wrestling
האליפות הפסיפית הצפון מערבית במשקל כבד קל (פעם אחת)
הישגים בארגון ההיאבקות Pro Wrestling Bushido - PWB
אליפות במשקל כבד של PWB (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותו במקום ה-71 מתוך 500 המתאבקים הטובים ביותר לשנת 2016
הישגים בארגון ההיאבקות Supreme Pro Wrestling - SPW
אליפות במשקל כבד של SPW (פעם אחת)
אליפות האקסטרים של SPW (פעם אחת)
אליפות הזוגות של SPW (פעם אחת)  - עם דרייק פרוסט
הישגים בארגון ההיאבקות Westside Xtreme Wrestling - wXw
אליפות העולם המאוחדת של wXw (פעם אחת)
אליפות הזוגות של wXw (פעם אחת)  - עם וולטר
ליגת הזוגות העולמית (2017)  - עם וולטר
Ambition 9‏ (2018)
הישגים בארגון ההיאבקות Wrestling Cares Association - WCA
אליפות זוגות הגולדן סטייט של WCA (פעם אחת)  - עם אוליבר ג'ון
הערות שוליים

↑  קילר קרוס וטימותי טאצ'ר חתמו ב-WWE ונשלחו למתחם ה-Performance Center
חרגולן מנומר

| חרגולן מנומר |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: חולייתנים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: סבכיים
סוג:: חרגולן
מין:: חרגולן מנומר
שם מדעי
 Luscinioides naevia ‏בודארט, 1783
תחום תפוצה


חרגולן מנומר (שם מדעי: Locustella naevia) הוא ציפור שיר נודדת קטנה, באורך של 12.5 עד 13.5 סנטימטר, הניזון מחרקים. הוא אחד מתשעת המינים של הסוג חרגולן (המשתייך למשפחת הסבכיים).
מאפיינים

צבע גבו בגוון זית עם פסים בגווני חום ואפור, בהיר וכהה. גחונו בצבע לבן-אפור בהיר. ציוציו של החרגולן המנומר נשמעים מכניים ומונוטוניים, ומזכירים מאוד את הקולות שמשמיעים חרקים ובמיוחד את זה של החרגול, שהוא גם מקור שמו.
החרגולן המנומר מקנן ברוב מדינות אירופה בעלות אקלים ממוזג ובאסיה. הוא חורף באזור שמתחיל מצפון מערב אפריקה ועד הודו. בית הגידול שלו הוא באזורים בעלי צמחייה מרובה המאפשרת לו להסתתר בקלות, לעיתים קרובות ליד מקורות או מקווי מים. הנקבה מטילה בדרך כלל בין 4 ל-7 ביצים והקן מצוי בדרך כלל על הקרקע או בצמחייה.
החרגולן המנומר מבקר בישראל לעיתים נדירות. ב-1985 הוא נצפה באזור קיבוץ אילות וב-2012 באילת.
הערות שוליים

↑  חרגולן מנומר באתר הרשימה האדומה של IUCN
ערך זה הוא קצרמרבנושא עופות. אתם מוזמנים לתרום לוויקיפדיה ו.
חרגולן מנומר, צולם באנגליה
Locustella naevia
טינקרבל: תחרות אפייה

| --- | --- |

כרזת הסרט
 מבוסס על:  "פיות דיסני" מאת חברת וולט דיסני
 בימוי:  אליוט מ' בור
 הופק בידי:  ז'אן הירוטה
 תסריט:  קייט קונדל
 עריכה:  ליסה לינדר
 מדבבים:  ראו כאן
 מדבבים בעברית:  ראו כאן
 מוזיקה:  זאין אפנדי
 מדינה:  ארצות הברית ארצות הברית
 חברת הפקה:  אולפני דיסניטון Arc Productions (הנפשה)
 חברה מפיצה:  Disney–ABC Domestic Television
 שיטת הפצה:  direct-to-video 
 הקרנת בכורה:  בריטניה 20 באוקטובר 2013 ישראל 2013
 משך הקרנה:  כ-6 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  הנפשה ממוחשבת, קומדיה
 סרטים בסדרה:  טינקרבל (סדרת סרטים)
 אתר רשמי
 דף הסרט ב־IMDb
 
טינקרבל: תחרות אפייה (באנגלית: Pixie Hollow Bake Off, "בייק אוף עמק הפיות") הוא סרט קומדיה קצר אמריקאי בהנפשה ממוחשבת משנת 2013, אשר לוקח חלק בסדרת הסרטים "טינקרבל" שמבוססת על הזיכיון "פיות דיסני" שבבעלות חברת וולט דיסני. עלילת הסרט עוקבת אחר טינקרבל וחברותיה שמתחרות בתחרות אפייה נגד ג'לטה וצוות הבישול שלה.
הסרט בוים על ידי אליוט מ' בור, נכתב על ידי קייט קונדל, הופק על ידי ז'אן הירוטה, נערך על ידי ליסה לינדר והולחן על ידי זאין אפנדי. אולפני דיסניטון הפיקו את הסרט, כאשר הוא הונפש על ידי Arc Productions. בשונה משאר הסרטים בסדרה, הסרט לא הולחן על ידי ג'ואל מקנילי ולא הונפש על ידי Prana Studios.
הסרט שודר במקור בבריטניה בערוץ דיסני ב-20 באוקטובר 2013 בהפצת Disney–ABC Domestic Television, ולאחר מכן, בשנת 2014, הופץ כבונוס למהדורות ה-Blu-ray של הסרט "טינקרבל ופיית הפיראטים", יחד עם 10 סרטים קצרים נוספים. עוד באותה שנה הסרט פורסם ב-Disney Movies Anywhere. בישראל הסרט שודר לראשונה בדיבוב עברי בשנת 2013 בערוץ דיסני. אורך הסרט הוא כ-6 דקות.
ג'לטה דובבה באנגלית אמריקנית על ידי ג'יאדה דה לורנטיס ובאנגלית בריטית על ידי ליסה פוקנר, כאשר שתיהן מתחום הבישול. פוקנר שיתפה שהעבודה בסרט הייתה "מקסימה" ושהיא הייתה רוצה שתהיה לג'לטה סדרת טלוויזיה שבה היא אופה.
עלילה

במשך 339 שנים, ג'לטה אלופת האפייה וצוות הבישול שלה מכינים את אותה עוגה לכבוד המסיבה של קלריון, מלכת עמק הפיות. כשטינקרבל מציעה להכין עוגה שונה, ג'לטה מסרבת להכין אותה, וכך מתחילה תחרות אפייה בין טינקרבל וחברותיה נגד ג'לטה וצוות הבישול שלה - תחרות של מי תכין את העוגה הטובה ביותר. בסיום התחרות, העוגה של טינקרבל וחברותיה נראית יותר מושכת, אך המלכה קלריון לא אהבה את הטעם שלה, לעומת העוגה של ג'לטה והצוות שלה שנראתה רגילה והמלכה קלריון אהבה את הטעם שלה. במהלך הסרט טינקרבל וג'לטה מדברות על המתרחש בתחרות כמו בתוכנית מציאות.
מדבבים

הדיבוב העברי של הסרט בוים על ידי אפרת קרצמן, והופק על ידי הדס מוזס.
| שם הדמות | מדבב/ת באנגלית | מדבב/ת בעברית |
| --- | --- | --- |
| טינקרבל | מיי ויטמן | מייה קדוש |
| ג'לטה | ג'יאדה דה לורנטיס (אנגלית אמריקנית) ליסה פוקנר (אנגלית בריטית) | דקלה הדר |
| סילברמיסט | לוסי לו | לורן סביר |
| וידיה | פמלה אדלון | לורן סביר |
| אירידסה | רייבן סימון | הדר שחף-מעיין |
| רוזטה | מייגן הילטי | נועה גורן |
| פוון | אנג'לה ברטיס | נועה גורן |
| קלנק | ג'ף בנט | שמחה ברבירו |
| הפיה גארי | ג'ף בנט | אמנון וולף |
| בובל | רוב פאולסן | מולי שולמן |
| הפיה מרי | ג'יין הורוקס | רונה בקרמן |
| המלכה קלריון | אנג'ליקה יוסטון | יעל עמית |
הערות שוליים

↑  מרצדס מיליגן, Disney Fairies Flit to DMA, באתר Animation Magazine‏, 1 ביולי 2014
↑  דניאל פלקונר, Lisa Faulkner Exclusive Interview - 'The Pixie Hollow Bake Off', באתר Female First‏, 16 באוקטובר 2013
טרבור דונובן

| --- | --- |

 לידה:  11 באוקטובר 1978 (בן 45) בישוף, ארצות הברית 
 מדינה:  ארצות הברית 
 תקופת הפעילות:  מ-2004
 פרופיל ב-IMDb
 
טרבור דונובן ניובאואר (באנגלית: Trevor Donovan Neubauer; נולד ב-11 באוקטובר 1978) הוא שחקן ודוגמן אמריקאי, שהתפרסם מתפקידו כג'רמי הורטון באופרת הסבון "ימי חיינו" ובזכות תפקידו כטדי מונטגומרי בסדרת הטלוויזיה "90210"
ביוגרפיה

דונובן נולד בבישופ, קליפורניה שבארצות הברית וגדל בעיירה ממות' לייקס גם היא בקליפורניה.
קריירה

בשנת 2007 לאחר מספר תפקידי משחק קטנים, קיבל דונובן את הדמות של ג'רמי הורטון, באופרת הסבון"ימי חיינו" ברשת NBC. בשנת 2009 הוא הופיע גם בתפקיד משנה בסרט המדע הבדיוני "המחליפים", כמחליף של טום גרייר (ברוס ויליס).
ביוני 2009 לוהק דונובן לעונה השנייה של סדרת הטלוויזיה "90210" ברשת The CW, בתפקיד חוזר של טדי מונטגומרי, החל מהעונה השנייה, ששידוריה החלו ב-8 בספטמבר 2009. ב-20 במאי 2010 הודיעה רשת הטלוויזיה The CW כי דמותו תהפוך לדמות קבועה בעונה השלישית ועוד פורסם כי דמותו תצא מן הארון. ביוני 2011 פורסם כי בעונה הרביעית מתוכנן דונובן להופיע בחמישה פרקים בלבד.
בשנת 2012 לוהק לסרטו של אוליבר סטון "בלי חוקים" לתפקיד של מאט. במקור הוא נבחן לדמות אחרת שנמחקה מהעריכה, אך לאחר שסטון ראה את האודישן שלו, הוא כתב לו תפקיד במיוחד עבורו. בשנת 2013, לאחר סיום הסדרה "90210", קיבל דונובן תפקיד חוזר בעונה השלישית של  קומדיית המצבים "מליסה וג'ואי" ברשת ABC Family בדמותו של אוסטין.
בשנת 2017 התארח בפרק של סדרת המשטרה "NCIS" ברשת CBS בדמותו של תומאס באצ'נר, ובשנת 2018 התארח בפרק של הסדרה "לוציפר" ברשת FOX בדמותו של מקס אוונס.
בשנת 2022 הייתה המודח העשירי בעונה ה־31 של תוכנית המציאות האמריקאית, רוקדים עם כוכבים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | המחליפים | המחליף של טום גרייר |  |
| 2010 | טייקרס | כפיל גוף של ג'ון ריהאווי |  |
| 2011 | Birds of a Feather | טרבור |  |
| 2012 | בלי חוקים | מאט |  |
| 2018 | The Ghost Beyond | ג'ון בורוז |  |
| 2021 | Hot Water | ג'אריד הרפר |  |
| TBA | Wolf Hound | אריק רות' | פוסט-פרודקשן |
| TBA | רייגן | ג׳ון ר. ברלטה | בצילומים |
| TBA | Renovate My Heart | בן | פרה פרודקשן |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | חמישיות | מלצר | פרק: "Date Night" |
| 2007 | ימי חיינו | ג'רמי הורטון | 111 פרקים |
| 2013-2009 | 90210 | טדי מונטגומרי | תפקיד ראשי (עונות 5-2); 79 פרקים |
| 2011 | CSI | ספארטן | פרק: "Man Up" |
| 2012 | Strawberry Summer | ג'ייסון קיית' | סרט טלוויזיה של הולמרק |
| 2013 | שלג גלובלי בחג המולד | אריק | סרט טלוויזיה של Lifetime |
| 2013 | רשימת הלקוחות | דאשיל קוד | 2 פרקים |
| 2013 | גדולה מהחיים | קיית' | פרק: "50 Shades of Grayson" |
| 2014-2013 | מליסה וג'ואי | אוסטין | 6 פרקים |
| 2014 | אוקוורד | סטיבי שיי | פרק: "My Personal Statement" |
| 2014 | הזרועות של ברמודה | טריפ אוליבר | סרט טלוויזיה של Syfy |
| 2015 | Love Finds You in Charm | נואה וויבר | סרט טלוויזיה של Up TV |
| 2015 | עליית טקסס | קיט אקלין | מיני-סדרה |
| 2016 | Love on a Limb | קייל סורנסון | סרט טלוויזיה של הולמרק |
| 2016 | JL Ranch | בריידי לנדסבורג | סרט טלוויזיה של הולמרק |
| 2017 | סאן רקורדס | אדי ארנולד | תפקיד ראשי; 7 פרקים |
| 2017 | NCIS | תומאס באצ'נר | פרק: "Skeleton Crew" |
| 2017 | Escaping Dad | ווס | סרט טלוויזיה של Lifetime |
| 2017 | Marry Me at Christmas | ג'וני בלייק | סרט טלוויזיה של הולמרק |
| 2018 | לוציפר | מקס אוונס | פרק: "High School Poppycock" |
| 2018 | Runaway Romance | האנטר בנינג | סרט טלוויזיה של Up TV |
| 2018 | The Neighbourhood Nightmare | סטיבן ליין | סרט טלוויזיה של Lifetime |
| 2019 | Snowcoming | ג'ייק ג'ילט | סרט טלוויזיה של הולמרק |
| 2019 | Love, Fall & Order | פטריק האריס | סרט טלוויזיה של הולמרק |
| 2019 | Nostalgic Christmas | קיית' מקליין | סרט טלוויזיה של הולמרק |
| 2019 | Prescription for Love | לוק טיילור | סרט טלוויזיה של הולמרק |
| 2020 | USS Christmas | בילי ג'נקינס | סרט טלוויזיה של הולמרק |
| 2020 | JL Family Ranch 2: The Wedding Gift | בריידי לנדסבורג | סרט טלוויזיה של הולמרק |
| 2020 | The Au Pair | בראד הארדוויק | סרט טלוויזיה של Lifetime |
| 2021 | Two for the Win | ג'סטין אוניל | סרט טלוויזיה של הולמרק |
| 2021 | Love, Lost & Found | קולט מק'קוי | סרט טלוויזיה של הולמרק |
טייסת 190

| --- | --- |
סמל הטייסת
סמל הטייסת
 פרטים
 כינוי:  "טייסת מגע הקסם"
 מדינה:  ישראל ישראל
 שיוך:   חיל האוויר הישראלי
 סוג:  טייסת מסוקי קרב
 בסיס האם:   בסיס רמון
 אירועים ותאריכים
 תקופת הפעילות:  1980–הווה (כ־44 שנים)
 נתוני היחידה
 ייעוד:  תקיפת מטרות, סיוע לכוחות קרקעיים, ליווי במשימות חיט"ן, הגנת שמיים ומשימות מיוחדות
 כלי טיס:  AH-64 אפאצ'י ("פתן")
 כלי טיס בעבר:  MD500 דיפנדר ("להטוט")
טייסת 190 המכונה גם "טייסת מגע הקסם", היא טייסת מסוקי קרב בחיל האוויר הישראלי. כיום מפעילה הטייסת מסוקי קרב מדגם "AH-64 אפאצ'י" ("פתן") מבסיס רמון. בעבר הפעילה הטייסת מסוקי דיפנדר ("להטוט").
היסטוריה > תקופת הדיפנדר - להטוט

אחד הלקחים המבצעיים שהופקו לאחר מלחמת יום כיפור היה הצורך בשילובו בשדה הקרב של אמצעי טקטי בעל נידות גבוהה, המסוגל לתת מענה מהיר למתקפות פתע. יישום הלקח בח"א החל בשנת 1975 עם הקמתו של מערך מסוקי הקרב, שהתבסס בתחילה על מספר מצומצם של מסוקי הקוברה AH-1 שזכו לכינוי העברי "צפע".
במהלך שנת 1978 החליט שר הביטחון דאז עזר ויצמן לעבות את המערך ולהצטייד במסוקי קרב מדגם יוז MD500 - דיפנדר שזכו לכינוי העברי "להטוט". המסוקים הראשונים נקלטו בנוב' 1979 כגף בטייסת המסק"ר הראשונה 160 בפלמחים בח"א 30.
טייסת 190 הוקמה בשנת 1980 בבסיס פלמחים, כטייסת מסוקי דיפנדר ("להטוט") אותם קלטה מטייסות 160 ו-161 שהפעילו אותם לפני כן לצד מסוקי הקוברה. בהמשך הועברה הטייסת לבסיס רמת דוד כדי לצמצם את בעיית הטווח בפעילות בלבנון ולמנוע את קשיי התפקוד של מסוק הדיפנדר בתנאי חום.
מבצע "בוטן" - תקיפה מבצעית ראשונה
בליל 27 באוגוסט 1980 תקף זוג מסוקים מהטייסת מכ"ם ימי בחוף ראשדיה שבדרום לבנון, והשמידו.
באוקטובר 1980 אירעה תאונת אימונים של התנגשות בחוטי מתח גבוה באזור יער בן שמן והטייסת איבדה שניים מטייסיה - סרן עופר ברמן וסרן יובל גדיש.
היסטוריה > תקופת הדיפנדר - להטוט > מלחמת לבנון הראשונה

החל ב-6 ביוני 1982, יומה הראשון של מלחמת לבנון הראשונה, תקפה טייסת מסוקי הדיפנדר עמדות וחוליות מחבלים. ב-8 ביוני תקפו הדיפנדרים עמדת מכ"ם ליד דאמור כהכנה למבצע ערצב-19. מ-9 ביוני, יומה השלישי של המלחמה, תקפו המסוקים גם כוחות שריון סוריים בבקעת הלבנון, ובכך היו למסוקים הראשונים בהיסטוריה שהשתתפו בקרב מול טנקים. במפתיע, אחוז הפגיעות של מסוקי הדיפנדר היה גבוה משל מסוקי הקוברה, המתוחכמים יותר, שטסו במקביל להם. ב-11 ביוני, סייעו מסוקי הטייסת לטנקים שעמדו לפרוץ לכביש ביירות-דמשק, באזור אום ספא. כאשר תקפו המסוקים 15 טנקי T62, נפגע אחד המסוקים בזנבו כתוצאה מפיצוץ קרוב של פגז טנק מרכבה, ונחת נחיתת התרסקות. הטייסים נפגעו, והטייס שנפצע קל יותר הצליח לחלץ את חברו. שני הטייסים נאספו על ידי מסוק בל 206 (סייפן).
באוגוסט 1984 תקפו מסוקי הטייסת בהצלחה מסיפונה של ספינת סער 4.5 חוחית בסיס מחבלים ימי בנהר אל-בארד במרחק 170 ק"מ מגבול ישראל.
מלחמת שלום הגליל היוותה לטייסת טבילת אש מאסיבית ראשונה. במהלך המלחמה, בתקופה שבין 4 ביוני לבין ה-12 באוגוסט 1982 ביצעה הטייסת 162 גיחות, מתוכן 82 למשימת סיוע ואמנעה, שבמהלכן הושמדו 18 טנקים, 17 כלי רכב ורק"מ, 4 קרונות מכ"ם 12-P ו-35-P, ומבני מחבלים.
בשנת 1984 אירעה תאונת דרכים והטייסת איבדה את אחד מטייסיה - סגן אמנון רוזן. בשנת 1987 איבדה עוד אחד מטייסיה - סרן צביקה זיגלבאום אשר נפל בעת שרותו.
היסטוריה > תקופת הדיפנדר - להטוט > מבצע דין וחשבון

השימוש המבצעי הנרחב האחרון של מסוקי הדיפנדר היה במבצע דין וחשבון בשנת 1993. המסוקים תקפו 20 יעדי מחבלים, בעיקר במרכז לבנון, כולל מחסן תחמושת של חזבאללה. כמו כן הותקפו טנקים באזור חריס. במבצע זה השתמש צה"ל לראשונה בטילים לסיכול ממוקד של יעדים מודיעיניים. בהמשך אותה שנה נסגרה הטייסת עם הוצאתו של מסוק הדיפנדר משימוש בחיל האוויר, רכישת מסוקי קוברה נוספים, וההחלטה לרכוש מסוקי אפאצ'י.
מפקדי הטייסת

| מספר | שם | תקופת פיקוד |
| --- | --- | --- |
| 1 | סא"ל דוד פולק | 1980-1982 |
| 2 | סא"ל אפרים סגולי | 1982-1984 |
| 3 | סא"ל הראש חלמיש | 1984-1986 |
| 4 | סא"ל נחום חופרי | 1986-1988 |
| 5 | סא"ל אליק אופיר | 1988-1990 |
| 6 | סא"ל מודי קרן | 1990-1992 |
| 7 | סא"ל נועם נחמני | 1992-1994 |
| 8 | סא"ל עידו אבולניק | 1994-1995 |
| 9 | סא"ל עופר נס | 1995-1997 |
| 10 | סא"ל יואב טריידל | 1997-1999 |
| 11 | סא"ל אורי שגיא | 1999-2002 |
| 12 | סא"ל ירון רוזן | 2002-2004 |
| 13 | סא"ל ניר נין-נון | 2004-2006 |
| 14 | סא"ל גיל שן | 2006-2009 |
| 15 | סא"ל יאיר מרום | 2009-2012 |
| 16 | סא"ל מתן עדין | 2012-2014 |
| 17 | סא"ל עומרי דור | 2014-2017 |
| 18 | סא"ל טל וולנברג | 2017-2020 |
| 19 | סא"ל י' | 2020-2022 |
| 20 | סא"ל א' | 2022-2024 |
| 21 | סא"ל א' | 2024-הווה |
הערות שוליים

↑  אודי עציון, ‏תקיפה מלב ים, באתר חיל האוויר הישראלי
↑  יואב רוזן, תקלה במערכות ההידראוליות גרמה לנפילת האפאצ'י, בטאון חיל האוויר
↑  שיר בן-אור,
מגע חדש של קסם, בטאון חיל האוויר
↑  פליקס פריש ושרון רופא-אופיר, הטייס שנהרג: תומר יוסף גוטרמן, באתר ynet, 5 במרץ 2003
↑  חנן גרינברג וחגי עינב, טייס נהרג בהתנגשות שני מסוקי קרב בגבול הצפון, באתר ynet, 20 ביולי 2006
↑  יואב זיתון, טייס מסוק קרב נהרג בהתרסקות, טייס שני נפצע קשה, באתר ynet, 8 באוגוסט 2017
| טייסות חיל האוויר הישראלי |
| --- | --- | --- |
| מטוסי קרב |  הפטישים (69) •  הקרב הראשונה (101) •  הנמר המעופף (102) •  העקרב (105) •  חוד החנית (106) •  אבירי הזנב הכתום (107) •  העמק (109) •  אבירי הצפון (110) •  הדרקון המעופף/ הטייסת האדומה (115) •  אריות הדרום (116) •  הסילון הראשונה (117) •  העטלף (119) •  אבירי הזנב הכפול (133) •  נשר הזהב (140) •  התוכי המנפץ (149) •  האחת (201) •  הנגב (253) •  מרכז המדינה (254) |  |
| מסוקים |  הצרעה (113) •  מובילי הלילה (114) •  דורסי הלילה (118) •  ציפורי המדבר (123) •  החרב המתהפכת (124) •  המסוקים הקלים (125) •  מגע הקסם (190) •  מגיני המערב (193) |  |
| תובלה, כיבוי, בקרה ומודיעין |  הגמל המעופף/ הטייסת הראשונה (100) •  הפילים (103) •  ענקי המדבר (120) •  הנחשון (122) •  אבירי הציפור הצהובה (131) •  מלכי האוויר (135) •  ההוקאיי (192) •  טייסת הכיבוי (249) |  |
| כלי טיס מאוישים מרחוק |  עוף החול (144) •  האיל הנוגח (147) •   ציידי הצללים (160) •  הנחש השחור (161) •  ציפורי האש (166) •  המל"טים הראשונה (200) •  הנשר הלבן (210) •  הברון האדום |  |
| טייסות מדמי טיסה |  טייסת מאמני כטב"ם ומסוקים (320) •  טייסת מאמני קרב (420) |  |
| ניסוי |  טייסת מרכז ניסויי טיסה (5601) |  |
| כנף 2 | טייסת 150 • טייסת 199 • טייסת 248 |  |
| הטייסות הראשונות | טייסת תל אביב (1) • טייסת הנגב (2) • טייסת הגליל (3) |  |
מסוק "פתן" של טייסת 190
מסוקי הפתן של טייסת 190
מסוקי ה"פתן" של טייסת 190
יאן לדיסלב דוסק

| --- | --- |

 לידה:  12 בפברואר 1760 צ'אסלב, צ'כיה 
 פטירה:  20 במרץ 1812 (בגיל 52) סן-ז'רמן-אן-לה, צרפת 
 מקום קבורה:  Malostranský hřbitov 
 מוקד פעילות:  ייהלבה, לונדון 
 סוגה:  אופרה 
 שפה מועדפת:  צרפתית, צ'כית 
 כלי נגינה:  פסנתר 
 בן או בת זוג:  סופיה דוסק  Anne-Marie Krumpholtz 
 צאצאים:  אוליביה באקלי 
 
יאן לדיסלב דוסק (בצ'כית: Jan Ladislav Dusík או Dussek, בשם הפרטי המקורי Václav Jan; ‏12 בפברואר 1760 – 20 במרץ 1812) היה מלחין ופסנתרן צ'כי.
טריפופוביה

החורים בראשי זרעי לוטוס גרמו לחרדה אצל חלק מהאנשים.
טריפופוביה (באנגלית: Trypophobia) היא פוביה שלא הוגדרה רשמית על ידי האגודה האמריקנית לפסיכיאטריה, מחורים, בעיקר תבניות לא רגילות של חורים. המונח, המורכב מהמילים היווניות τρύπα ("חור") ו-φόβος ("פחד"), נטבע בשנת 2005. על פי הערכות, כ-15% מאוכלוסיית העולם סובלת מהפוביה, עם אחוז גבוה יותר בקרב הנשים. הפוביה אינה מוכרת על ידי האגודה האמריקנית לפסיכיאטריה ואינה מוגדרת ב-DSM.
ארנולד וילקנס וג'ף קולי מהמרכז למדעי המוח באוניברסיטת אסקס, היו למדענים הראשונים אשר חקרו את תופעת הטריפופוביה. הם מאמינים כי התגובה מבוססת על גועל ביולוגי, ולא על פחד תרבותי נרכש. במאמר שפורסם בכתב העת Psychological Science בשנת 2013, וילקנס וקולי כתבו כי התגובה מתבססת על תגובת המוח לצורות המקושרות לסכנה. חורים שכללו תגובות כאלה היו בלתי מזיקים, כגון פירות ובועות, וכאלה המקושרים לסכנה, כגון חורים שנוצרו על ידי חרקים, פצעים ומחלות עור. חלק מהאנשים שראו את החורים האלה אמרו שהרגישו צמרמורת, חוו הפרעת פאניקה, הזיעו והרגישו בחילה או גרד. הפסיכיאטר קרול מתיוס מאמין כי התגובות נובעות מהטרמה.
האתר trypophobia.com, מתאר את התופעה באמצעות סרטונים ותמונות. תמונות המכילות מקבצי חורים מוצגות על פי סדר התגובה הצפויה, ממצב רגיעה ועד מה שעלול לעורר פחד. בעזרת המידע שבאתר, וילקנס וקולי ניתחו דוגמאות של תמונות שיש להן "מאפיינים ייחודיים". הם ציינו כי התגובה לפוביה "תגובת רפלקס מודעת בהתבסס על "חלק פרימיטיבי של המוח המשייך את התמונה למשהו מסוכן".
הערות שוליים

↑  Irena Milosevic Ph.D., Randi E. McCabe Ph.D., Phobias: The Psychology of Irrational Fear, Google Books, ‏3 Mar 2015
טנק חילוץ

טנק חילוץ או רכב חילוץ משוריין (ARV) הוא רכב קרבי משוריין המבוסס בדרך כלל על תובת טנק חזקה או שלדה משוריינת ששונתה לצורך גרירה או תיקון של כלי לחימה משוריינים שניזוקו, נתקעו או הושבתו. נעשה שימוש גם במונח "רכב תיקון וחילוץ משוריין" (ARRV).
ציוד

לטנק חילוץ יש בדרך כלל כננות, מנופים ולהבי דחפור כדי לסייע לטנקים. יש לו ציוד הרמה מיוחד כדי לחליף את הצריח והתותח שנמצאים על טנק מערכה. רכבי חילוץ עשויים במקרים מסוימים לכלול גנרטורים חשמליים, מסורים, ומשאבות דלק כדי לסייע בפעולות תחזוקה, או חלקי חילוף כדי להקל על תיקונים בשטח. לחלק מרכבי החילוץ יש כף דחפור כדי לעגן את הכלי כשהוא בגרירה או הרמה. מכיוון שרוב טנקי חילוץ מבוססים על שלדות טנק או נגמ"ש, יש להם תא צוות ומנוע משוריינים, מה שאומר שניתן להפעיל רכבי חילוץ בתנאי לחימה.
חלק מרכבי חילוץ מופעלים במקביל לדחפורים משוריינים. רכבי חילוץ בדרך כלל יכולים לגרור רק רכב ברמה מקבילה או כזה שהוא קל יותר במשקל. כלומר רכב חילוץ המבוסס שלדת נגמ"ש יכול רק לגרור ולחלץ נגמ"ש, אבל לא כלי כבד בהרבה. בעוד שרוב רכבי חילוץ מיוצרים או מבוססים על שלדת טנק, לעיתים רחוקות יותר, רכב חילוץ עשוי להיות מבוסס על שלדת רכב הנדסי. לחלק מרכבי החילוץ יש ציוד מיוחד המאפשר להם לפעול בחופים או במים רדודים.
חימוש

לעיתים רחוקות, רכב חילוץ עשוי להיות חמוש, כגון כמה רכבי M32, בעלי מרגמה 81 מ"מ למטרות מיסוך, ו-M88, בעל מקלע כבד 0.5. חלק מ-M4 שרמנים ממלחמת העולם השנייה עברו הסבה לרכבי חילוץ יש תותח דמה שהותקן במקום שבו הצריח שיש בדרך כלל.
היסטוריה

רכבי חילוץ מוקדמים פותחו במלחמת העולם השנייה והיו לעיתים קרובות טנקים שהוסבו, כאשר הצריח והחימוש הוסרו והוחלפו בסוג כלשהו של כננת. כיום רכבי חילוץ נבנים בדרך כלל מראש כרכבי חילוץ. למרות זאת, רכבי חילוץ משתמשים לעיתים קרובות בשלדה משותפת המשמשת על כלי קרב אחרים של הצבא, שכן הדבר מקל על תיקון ותחזוקה של רכב חילוץ (מאחר שניתן להשתמש באותם חלקים על רכב חילוץ ועל כלי הרכב שהוא תומך בו).
טנקי חילוץ

M-32
M-88
BTR-3
נמ"ר אחזקה
טנקי חילוץ על בסיס T-72 של צבא עיראק
נגמ"ש פר"ג (טנק חילוץ מבוסס טנק מרכבה סימן 3) מחליף מנוע לטנק מרכבה סימן 4מ
נגמ"ש חילוץ על בסיס BTR-3
טנק חילוץ M-32
טנק החילוץ M-88 מחליף מנוע לטנק M-1 אברמס